Hirdetmény
Előzetes tájékoztató
SÜKÖSD NAGYKÖZSÉG ÚJ TELEPÜLÉSTERVÉNEK KÉSZÍTÉSÉRŐL 

Sükösd Nagyközség Önkormányzata a 148/2021. (XII. 15.) határozatával döntött a hatályos jogszabályoknak (419/2021. (VII. 15.) Korm. rendelet) megfelelő új településterv készíttetéséről. A településterv a község hosszú távú fejlesztési irányait alapozza meg, valamint az építési tevékenységek rendezett jogi kereteit biztosítja.  
Sükösd Nagyközségi Önkormányzat Képviselő-testületének Sükösd nagyközség településfejlesztési, településrendezési és településképpel kapcsolatos feladataival összefüggő partnerségi egyeztetés szabályairól szóló 6/2017. (V.29.) önkormányzati rendelete előírásai értelmében tájékoztatjuk a rendelet 4. §-ában felsorolt partnereknek minősülő személyeket és szervezeteket, hogy amennyiben a település jövőjét, fejlesztését vagy rendezését érintő igényeik, szándékaik, javaslataik vannak, azt 2022. február 18-ig írásban juttassák el Sükösd Nagyközség Önkormányzata címére (6346 Sükösd, Dózsa Gy. út 201. postacímre, vagy a muszaki@sukosd.hu e-mail-címre.
Az Önkormányzat a veszélyhelyzet megszűnésével összefüggő átmeneti szabályokról és a járványügyi készültségről szóló 2020. évi LVIII. törvény 165. § (2) bekezdés b) pontja felhatalmazása alapján ez ügyben lakossági fórumot nem hív össze.
Partnernek minősülnek:

a) Sükösd nagyközség teljes lakossága

b) a környezet védelmének általános szabályairól szóló 1995. évi LIII. törvény 98. § (2) bekezdésének a) pontja alapján a településrendezési eszközök véleményezési eljárásába bejelentkező szervezetek,

c) Sükösdön székhellyel rendelkező vallási közösségek,

d) a települési roma nemzetiségi önkormányzat,   

e) Sükösdön székhellyel rendelkező egyesület, civil szervezet, érdekképviseleti szervezet, gazdasági társaság vagy más közösség, amely a településen kimutatható tevékenységet végez. 

f) az eljárásban érintett közművek üzemeltetői,

g) érintettség esetén az országos közutak kezelői.

